section_heading: Pozadina
paragraph_text: U eklektičnom zvuku glazbe Calexica na ovom se albumu više nego ikada osjetio južnoamerički utjecaj. Tako je Burns pjesmu "House of Valparaíso" napisao tijekom turneje po Južnoj Americi, dok je uvodna "Victor Jara's Hands" posveta čileanskom kantautoru, kazališnom redatelju i aktivistu Victoru Jari koji je stradao u naletu snaga diktatora Augusta Pinocheta.